શહેરના મુખ્ય મંદિરો જેવા કે જમાલપુરના જગન્નાથજી મંદિર, લો ગાર્ડન નજીક સમર્થેશ્વર મહાદેવ અને સોલા ભાગવત વિદ્યાપીઠમાં ગુરુવારે સાંજે હોલિકા દહનનો કાર્યક્રમ હતો. વિદ્યાપીઠમાં ભક્તજનોએ ગાયના છાણમાંથી હોળી બનાવી હતી. શહેરની અનેક સ્કૂલ તથા કોલેજોમાં હોળીની પાર્ટી રાખવામાં આવી હતી. લાંબા વીકેન્ડ પૂર્વે હોળીની ઉજવણી કરીને વિદ્યાર્થીઓ તથા શિક્ષકોએ જાતભાતના રંગોથી રંગી નાંખ્યા હતા.